
Zmluva o uzatvorení budúcej zmluvy o zriadení vecného bremena 

uzavretá podľa §50a v spojení s § 151n a nasl. zák. č. 40/1964 Zb. Občianskeho zákonníka v platnom znení, Zákona
č. 446/2001 Z. z. o majetku vyšších územných celkov v platnom znení ( ďalej len „zákon o majetku“ )
a „Zásad hospodárenia a nakladania s majetkom Prešovského samosprávneho kraja“ v platnom znení. 
(ďalej ako „Zmluva“)

Článok I
Zmluvné strany

1. Budúci povinný z vecného bremena
Názov:				Prešovský samosprávny kraj   
Sídlo:				Námestie mieru 2, 080 01 Prešov
Štatutárny orgán:		PaedDr. Milan Majerský, PhD., predseda
Právna forma:			Právnická osoba – samostatný územný samosprávny a správny celok SR 					zriadený  Zákonom NR SR č. 302/2001 Z. z. v znení neskorších predpisov
IČO:				37 870 475
Bankové spojenie:		Štátna pokladnica
Príjmový bankový účet:		SK94 8180 0000 0070 0051 9138	 
Výdavkový bankový účet:	SK54 8180 0000 0070 0051 9082
	
ako budúci povinný z vecného bremena ( ďalej aj ako „budúci povinný“ ) 
 
a 
 
2. Budúci oprávnený z vecného bremena
Názov:                             	 Východoslovenská distribučná, a. s.
Sídlo:                              	 Mlynská 31, 042 91  Košice
Právna forma: 	 Akciová spoločnosť  zapísaná v Obchodnom registri
IČO		 36599361	
DIČ		 2022082997
IČ DPH	 SK2022082997
Bankové spojenie                        Citibank Europe plc, pobočka zahraničnej banky
IBAN                                           SK83 8130 0000 0020 0848 0001
SWIFT				 CITI SK BA
Zápis v registri: Obchodný register Okresného súdu Košice I, Oddiel  Sa, Vložka číslo 1411/V

V zastúpení na základe plnomocenstva zo dňa 16.10.2017

Názov:                             	ENERPRO, s. r. o.
Sídlo:                              	Miškovecká 6, 040 01  Košice
IČO		44324600	
DIČ		2022669748
IČ DPH	SK2022669748
Bankové spojenie                       Tatra Banka, a. s. 
IBAN                                          SK33 1100 0000 0026 2281 5211
zastúpenie			Ing. Počuch Stanislav – konateľ spoločnosti
Zápis v registri: Obchodný register Okresného súdu Košice I, Oddiel  sro, Vložka číslo 22377/N


ako budúci oprávnený z vecného bremena ( ďalej aj ako „budúci oprávnený“ ) 

uzatvárajú nasledujúcu zmluvu o budúcej zmluve o zriadení vecného bremena v prospech budúceho oprávneného z vecného bremena.


Článok II
Predmet zmluvy 

(1)	Budúci povinný z vecného bremena  je výlučným vlastníkom nehnuteľnosti  zapísanej na LV č. 1190, k. ú. Stará Ľubovňa, obec Stará Ľubovňa, a to:

 	- na parcele registra C KN, parcelné číslo 831/1, zastavaná plocha a nádvorie  o výmere 18012 m2,
- na parcele registra C KN, parcelné číslo 831/4, zastavaná plocha a nádvorie  o výmere 2480 m2
- na parcele registra C KN, parcelné číslo 829/2, trvalý trávny porast  o výmere 27 m2

spoluvlastnícky podiel: 1/1
ťarchy: podľa LV,
	
        (ďalej len „slúžiaci pozemok“)

(2)	Budúci povinný  a budúci oprávnený sa dohodli, že zriadia na slúžiacom pozemku popísanom v Článku II. ods.1 vecné bremeno za účelom umiestnenia kioskovej trafostanice o rozmere 1,5 x 3m, stĺp NN vedenia,  VN a NN podzemné káblové vedenie pre stavbu „ St. Ľubovňa – Úprava TS OUNZ, VN, NN“" v rozsahu určenom geometrickým plánom vyhotoveným po ukončení stavby a to:
· dĺžkou podzemného elektrického vedenia na slúžiacom pozemku, 
· podperným bodom nadzemného elektrického vedenia zasahujúcim na slúžiaci pozemok,
· plochou kioskovej trafostanice  

(3)  Zmluvné strany sa dohodli, že za podmienok stanovených v tejto zmluve uzatvoria najneskôr do  31. 12. 2022 Zmluvu o zriadení vecného bremena, ktorou sa budúci povinný zaviaže zriadiť v prospech budúceho oprávneného na slúžiacom pozemku vecné bremeno, ktoré spočíva v povinnosti budúceho povinného: 

a) zriadenie a uloženie elektroenergetickej stavby a vstup, prechod a prejazd peši, motorovými a nemotorovými dopravnými prostriedkami, strojmi a mechanizmami za tým účelom oprávneným a ním poverenými osobami,
b) užívanie, prevádzkovanie, údržbu, opravy, úpravy, rekonštrukcie, modernizácie a akékoľvek iné stavebné úpravy elektroenergetickej stavby a jej odstránenie a vstup, prechod a prejazd peši, motorovými a nemotorovými dopravnými prostriedkami, strojmi a mechanizmami za tým účelom oprávneným a ním poverenými osobami;
c) strpieť umiestnenie elektrického VN a NN vedenia vrátane jeho ochranného pásma, užívania a prevádzkovania na predmetnej nehnuteľnosti,
d) zdržať sa konania, ktoré by bránilo oprávnenému z vecného bremena a jeho právnych nástupcov vo výkone jeho práv vyplývajúcich z vecného bremena.

(4)	 	V súlade s § 10 ods. 9 a § 17 písm. n) „Zásad hospodárenia a nakladania s majetkom Prešovského samosprávneho kraja“ v platnom znení,  Komisia správy majetku pri Zastupiteľstve PSK uznesením č. 35/2021 zo dňa 29. 04. 2021 odporučila predsedovi Prešovského samosprávneho kraja zriadenie budúceho vecného bremena schváliť. 

(5) 	Po ukončení realizácie stavby, pred začatím kolaudačného konania budúci oprávnený z vecného bremena doručí budúcemu povinnému z vecného bremena písomnú výzvu na uzatvorenie zmluvy o zriadení vecného bremena  v prospech Východoslovenskej distribučnej, a. s. spolu s geometrickým plánom, ktorý určí rozsah vecného bremena.

(6) 	Vecné bremeno sa zriadi za jednorazovú odplatu 1,-€ (slovom jedno euro), stanovenú v zmysle Memoranda o porozumení a vzájomnej spolupráci medzi Prešovským samosprávnym krajom a Východoslovenskou distribučnou, a. s., zo dňa 01.08.2019.

(7)  Budúci oprávnený z vecného bremena sa zaväzuje, že náhradu za vecné bremeno a náklady za vypracovanie geometrického plánu bude znášať na vlastnú ťarchu.

(8)  Budúci povinný sa zaväzuje uzavrieť Zmluvu o zriadení vecného bremena do 60 (slovom: šesťdesiatich) od doručení úradne overeného geometrického plánu. 

(9)		V prípade ak budúci oprávnený pri výkone práv z vecného bremena neuvedie slúžiaci pozemok do pôvodného a užívaniaschopného stavu, s ohľadom na zmeny vykonané stavbou,  má povinnosť uhradiť budúcemu povinnému vyčíslené náklady, ktoré budúci povinný vynaloží na navrátenie slúžiacich pozemkov do pôvodného a užívaniaschopného stavu. Budúci povinný má zároveň nárok na zaplatenie zmluvnej pokuty zo strany budúceho oprávneného vo výške 10 % z vyčíslených nákladov podľa predchádzajúcej vety, minimálne vo výške 500 €.

(10) Budúci oprávnený sa zaväzuje, že všetky náklady týkajúce sa realizácie prác bude znášať na vlastnú ťarchu.

(11) Práva a povinností z vecného bremena spojené s vlastníctvom nehnuteľností prechádzajú na právnych  
        nástupcov zmluvných strán. Vecné bremeno sa zriaďuje na dobu neurčitú.

(12) Budúci oprávnený sa zaväzuje, že bude včas informovať budúceho povinného, že stavba je zrealizovaná   
        a predloží o nej relevantný doklad (napr. kolaudačné rozhodnutie). 

(13) Budúci oprávnený nadobudne práva zodpovedajúce vecnému bremenu dňom právoplatnosti rozhodnutia 
        príslušného orgánu, ktorým je Okresný úrad Stará Ľubovňa, katastrálny odbor o povolení vkladu.

(14) Náklady spojené s úhradou správneho poplatku za podanie návrhu na vklad do katastra nehnuteľností za zriadenie vecného bremena uhradí budúci oprávnený budúcemu povinnému prevodom na jeho bankový účet uvedený v záhlaví riadnej Zmluvy o zriadení vecného bremena, a to v lehote 30 dní (slovom tridsiatich) odo dňa jej podpísania oboma zmluvnými stranami.

(15) Návrh na vklad vecného bremena do katastra nehnuteľností podá budúci povinný až po zaplatení jednorazovej náhrady podľa bodu (6) a nákladov spojených s úhradou správneho poplatku podľa bodu (14).

(16) Vecné bremeno zriadené touto zmluvou zanikne, ak nastanú také trvalé zmeny, že už nemôže slúžiť potrebám oprávneného z vecného bremena alebo prospešnejšiemu užívaniu stavby. Prechodnou nemožnosťou výkonu práva vecné bremeno nezaniká. 


Článok III
Osobitné ustanovenia
 
(1)	Budúci povinný podpísaním tejto zmluvy udeľuje súhlas s umiestnením stavby a s vykonaním stavebných prác za účelom realizácie stavby na zaťaženej nehnuteľnosti.

(2) 	Budúci povinný vyhlasuje, že nie je obmedzený v nakladaní so slúžiacou nehnuteľnosťou.

(3) 	Zmluvná strana zodpovedá za škodu spôsobenú druhej zmluvnej strane porušením povinnosti z tejto Zmluvy alebo konaním podľa tejto Zmluvy.

(4) 	Táto zmluva je pre budúceho oprávneného dokladom preukazujúcim iné právo k slúžiacemu pozemku v zmysle ust. § 58 ods. 2 a § 139 ods. 1 písm. a) zákona č. 50/1976 Z. o územnom plánovaní a stavebnom poriadku (stavebný zákon) v platnom znení.

(5)	Práva a povinnosti zmluvných strán vyplývajúce z tejto Zmluvy prechádzajú aj na právnych nástupcov.

(6)	Záväzok uzavrieť budúcu zmluvu zaniká, ak okolnosti, z ktorých zmluvné strany vychádzali pri vzniku tohto záväzku, sa do takej miery zmenili, že nemožno rozumne požadovať od zaviazanej strany, aby zmluvu uzavrela.


Článok IV
Záverečné  ustanovenia

(1) 	Táto Zmluva nadobúda platnosť dňom jej podpísania štatutárnymi orgánmi zmluvných strán a účinnosť nadobúda podľa § 47a Zákona 40/1964 Zb. Občianskeho zákonníka v znení neskorších predpisov dňom nasledujúcim po dni jej zverejnenia na webovom sídle budúceho povinného.
 
(2)	Prípadné zmeny a doplnky k tejto zmluve sú možné iba formou písomných, oboma zmluvnými stranami podpísaných dodatkov, ktoré sa stanú neoddeliteľnou súčasťou tejto zmluvy.

(3)	Všetky písomností, vrátane tých, ktoré vyvolávajú právne účinky budú medzi zmluvnými stranami zabezpečované listami doručenými doporučene poštou na adresy uvedené v Článku I. tejto Zmluvy alebo osobne oproti podpisu. Písomnosť sa považuje za doručenú dňom, v ktorom ju adresát prevzal, alebo odmietol prevziať, alebo na tretí pracovný deň odo dňa podania na pošte, ak sa uložená zásielka zaslaná na adresu podľa predchádzajúcej vety vrátila späť odosielateľovi, i keď sa adresát o tom nedozvedel. 

 (4)	Ak sa zistí neplatnosť, neúčinnosť alebo neúplnosť niektorého ustanovenia tejto Zmluvy, nebude tým dotknutá platnosť alebo účinnosť ostatných ustanovení tejto Zmluvy. Zmluvné strany písomnou dohodou nahradia toto ustanovenie takou úpravou zmluvného vzťahu, ktorý sa najviac priblíži k účelu a zámeru Zmluvy. Do tej doby platí zodpovedajúca úprava všeobecne záväzných právnych predpisov Slovenskej republiky. 
 
(5)	Túto Zmluvu uzatvárajú jej účastníci slobodne, vážne, nie v tiesni a po jej prečítaní prehlasujú, že zmluve rozumejú, vyjadruje ich vôľu, a preto ju na znak súhlasu vlastnoručne podpisujú. 
 
(6)	Zmluva sa vyhotovuje v štyroch rovnopisoch, ktoré budú použité pre účely registrácie a potreby účastníkov. Dva rovnopisy obdržia budúci oprávnený, dva budúci povinný.


V Prešove, dňa:	 01.06.2021					V Košiciach, dňa: 25.05.2021
Budúci povinný: 						Budúci oprávnený: 


                  v. r.                                                                                                    v. r. 
.....................................................  				 .....................................................                                       
PaedDr. Milan Majerský, PhD.  				 Ing. Počuch Stanislav – konateľ spoločnosti
predseda 							
Prešovský samosprávny kraj					  ENERPRO, s. r. o.

					 
							
                                     		 				                                       		
							 

Táto Zmluva bola zverejnená dňa: 01.06.2021		
Táto Zmluva nadobúda účinnosť dňa: 02.06.2021

